CELEX: 32006R1609
Language: mt
Date: 2006-10-27 00:00:00
Title: Regolament tal-Kummissjoni (KE) Nr 1609/2006 tas- 27 ta'Ottubru 2006 li jawtorizza it-tqegħid fis-suq ta’ ikel tat-trabi bbażat fuq l-idrolisati tal-proteina tax-xorrox derivata mill-proteina tal-ħalib tal-baqar għal perjodu ta’ sentejn Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               291
            
         REGOLAMENT TAL-KUMMISSJONI (KE) Nr 1609/2006
   tas-27 ta'Ottubru 2006
   li jawtorizza it-tqegħid fis-suq ta’ ikel tat-trabi bbażat fuq l-idrolisati tal-proteina tax-xorrox derivata mill-proteina tal-ħalib tal-baqar għal perjodu ta’ sentejn
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/398/KEE tat-3 ta' Mejju 1989 dwar l-approssimazzjoni tal-liġijiet ta' l-Istati Membri dwar l-oġġetti ta’ l-ikel għal użu ta’ nutriment partikolari (1), u b'mod partikolari l-Artikolu 4(1a) tagħha,
   Wara li kkonsultat lill-Awtorità Ewropea dwar is-Sikurezza Alimentari,
   Billi:
   
               (1)
            
            
               Id-Direttiva 89/398/KEE tikkonċerna oġġetti ta' l-ikel għal użu ta' nutriment partikolari. Id-dispożizzjonijiet speċifiċi applikabbli għal ċerti gruppi ta' l-ikel għal użu ta' nutriment partikolari huma stabbiliti f'Direttivi speċifiċi.
            
         
               (2)
            
            
               Id-Direttiva tal-Kummissjoni 91/321/KEE ta’ l-14 ta’ Mejju 1991 dwar l-ikel tat-trabi u l-ikel tat-trabi ta’ aktar minn sitt xhur (2) hija Direttiva speċifika adottata skond id-Direttiva 89/398/KEE. Id-Direttiva 91/321/KEE tistabbilixxi l-ħtiġijiet ta’ kompożizzjoni għall-ikel tat-trabi.
            
         
               (3)
            
            
               Il-Kummissjoni rċeviet applikazzjoni għat-tqegħid fis-suq ta’ ikel tat-trabi innovattiv ibbażat fuq l-idrolisati tal-proteina tax-xorrox derivata mill-proteina tal-ħalib tal-baqar b’kontenut ta’ proteina inqas mill-minimu ta’ 0.56 g proteina/100kJ (2.25 g proteina/100 kcal), kif imsemmi fil-punt 2.2 ta’ l-Anness I għad-Direttiva 91/321/KEE.
            
         
               (4)
            
            
               Fil-5 ta’ Ottubru 2005, l-Awtorità Ewropea dwar is-Sikurezza Alimentari tat l-opinjoni tagħha (3). Dik l-opinjoni ddikjarat li ikel tat-trabi, ibbażat fuq l-idrolisati tal-proteina tax-xorrox derivata mill-proteina tal-ħalib tal-baqar b’kontenut ta’ proteina ta’ 0.47g/100 kJ (1.9 g/100 kcal), huwa mingħajr periklu u addattat għall-użu bħala l-uniku sors ta’ nutriment għat-trabi.
            
         
               (5)
            
            
               Għaldaqstant, sakemm tiġi emendata d-Direttiva 91/321/KEE, it-tqegħid fis-suq ta' dan l-ikel tat-trabi għandu jkun awtorizzat għal perjodu ta' sentejn.
            
         
               (6)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u Saħħet l-Annimali,
            
         ADOTTAT DAN IR-REGOLAMENT:
   Artikolu 1
   B’deroga mill-Artikolu 2 u mill-Artikolu 4(1) tad-Direttiva 91/321/KEE, it-tqegħid fis-suq ta’ ikel tat-trabi bbażat fuq idrolisati tal-halib tal-baqar kif stipulat fl-Anness għal dan ir-Regolament, huwa awtorizzat għal perjodu ta’ sentejn mid-data ta' l-adozzjoni ta’ dan ir-Regolament.
   Artikolu 2
   Dan ir-Regolament għandu jidhol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 27 ta' Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 186, 30.6.1989, p. 27. Id-Direttiva kif emendata l-aħħar mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 175, 4.7.1991, p. 35. Direttiva kif emendata l-aħħar mid-Direttiva 2003/14/KE (ĠU L 41, 14.2.2003, p. 37).
   
      (3)  Il-Ġurnal EFSA (European Food Safety Authority) (2005) 280, 1-16.
   
      ANNESS
      Speċifikazzjonijiet għas-sors, għall-ipproċessar u għall-kwalità ta' proteina użata fil-fabbrikazzjoni ta' ikel tat-trabi bbażat fuq l-idrolisati tal-proteina tax-xorrox derivata mill-proteina tal-ħalib tal-baqar
      (1)   Il-kontenut tal-proteina
      Kontenut ta’ proteina = kontenut ta’ nitroġenu × 6.25
      
                  Minimu
               
               
                  Massimu
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            (2)   Is-sors tal-proteina
      Proteina ħelwa demineralizzata tax-xorrox derivata mill-ħalib tal-baqar wara l-preċipitazzjoni enżimatika ta' kaseini bl-użu tal-kimosina, magħmula minn:
      
                  (a)
               
               
                  63 % iżolat tal-proteini tax-xorrox mingħajr kaseino-glikomakropeptide b’kontenut minimu ta’ proteina ta’ 95 % ta’ materja niexfa u denaturazzjoni ta’ proteina ta’ inqas minn 70 % u kontenut massimu ta’ rmied ta’ 3 %; kif ukoll
               
            
                  (b)
               
               
                  37 % konċentrat ħelu ta’ proteina tax-xorrox b’kontenut minimu ta’ proteina ta’ 87 % ta’ materja niexfa u denaturazzjoni ta’ proteina ta’ inqas minn 70 % u kontenut massimu ta’ rmied ta’ 3,5 %.
               
            (3)   L-ipproċessar tal-proteina
      Proċess ta’ idrolisi f’żewġ stadji bl-użu ta’ preparazzjoni ta’ tripsin bi stadju ta’ trattament ta’ sħana (minn 3 sa 10 minuti fi 80 sa 100 °C) bejn iż-żewġ stadji ta’ idrolisi.
      (4)   Il-kwalità tal-proteina
      Aċidi amminiċi essenzjali u semi-essenzjali fil-ħalib tas-sider kif stipulat fl-Anness V għad-Direttiva 91/321/KEE.